গোলাপগঞ্জ প্রতিনিধি :: শিক্ষামন্ত্রী নুরুল ইসলাম নাহিদ এমপি বলেছেন, দেশে জনগণের চাহিদা পূরণের জন্য পর্যাপ্ত পরিমাণ খাদ্য মজুদ আছে। বর্তমান বন্যায় সৃষ্ট পরিস্থিতি মোকাবেলার জন্য যা যা করণীয় উপজেলার প্রশাসনের প্রতি নির্দেশ দেওয়া হয়েছে। সঠিকভাবে ত্রাণ সুষম বন্টণের জন্য বন্যায় আক্রান্ত প্রতিটি ইউনিয়নের চেয়ারম্যান ও ইউনিয়ন আওয়ামীলীগের সভাপতি, সাধারণ সম্পাদকের সমন্বয়ে ত্রাণ বিতরণ কর্যক্রম পরিচালিত হবে। সুষম বন্টনে কোন অনিয়ম হলে তাতে কোন ব্যক্তিকে ছাড় দেওয়া হবে না। যেসকল রাস্তা ক্ষতিগ্রস্ত হয়েছে সেগুলো পর্যায়ক্রমে মেরামত করা হবে।